Zimbabwiese dokters se staking duur voort | Maroela Media
Peter Magombeyi (Foto: ANA)
Zimbabwiese dokters van die Mpilo- en United Bulawayo-hospitale het Dinsdag steeds nie teruggekeer werk toe nie na aanleiding van die vermeende ontvoering van dr. Peter Magombeyi gedurende die naweek.
Maroela Media het vroeër berig dat Magombeyi vermoedelik deur die staat se veiligheidsmagte ontvoer is te midde van stakings rakende beter lone, toerusting en medikasie in staatshospitale, aldus die Zimbabwe Hospital Doctor’s Association (ZHDA).
Die staking sou voortduur tot Magombeyi vrygelaat is en die dokters ŉ voldoende salaris ontvang, het die vereniging gesê.
Oor burgers se bekommernisse dat die dokters selfsugtig en nalatig optree en weerlose pasiënte se lewe in gevaar plaas, het ZHDA se sekretaris-generaal, Mthabisi Anele Bhebhe, gesê dat die “mense in elk geval doodgaan,” of die dokters opdaag al dan nie.
Bhebhe het aan stakers gesê die staking sal voortgaan as daar geen salarisverhogings aan die dokters gegee word nie, aangesien die regering dit onmoontlik maak vir dokters om aan te meld vir “ondankbare werk”. Dokters in dié land verdien sowat R3 000 (200 Amerikaanse dollar) per maand.
Hy het ook beweer dat tot 23 Zimbabwiese burgers tans in aanhouding is vir vermeende ondermyning van die staat en dat nie net dokters geteiken word nie.
Die prentjie raak all hoe duideliker!
My hart gaan uit na die mense. En dan is daar nog mense soos Malema wat dink Zimbawe is ‘n voorbeeld van vooruitgaan. Regtig!
So moet ons leer, dis RSA se voorland
Presies, indien jy nie privaat medies het nie is dit SA se voorland. Die eed wat die donker Dr’s afle beteken vir hulle niks. hulle voel n veer vir siek mense…
Dis Mugabe se nalatenskap. n Bankrot land van armoede, hongersnood en helfte van die bevolking in SA.